cyanic-selkie/wikianc huggingface dataset:
มือปราบเจ้าหัวใจ
เรื่องย่อ
“เป็นตำรวจมืออาชีพ เพื่อความผาสุกของประชาชน” ร.ต.อ.คณินทร์ เวโรจน์ (ศรัณย์ ศิริลักษณ์) มือปราบหนุ่มบ้าดีเดือด สังกัดหน่วยปฏิบัติการพิเศษเสือดาว กองบัญชาการตำรวจปราบปรามยาเสพติด สำนักงานตำรวจแห่งชาติ ด้วยอุดมการณ์มุ่งมั่นในการทำลายล้างองค์กรค้ายาเสพติดข้ามชาติ เพราะบิดาอดีตตำรวจถูกหัวหน้าหน่วยเครือข่ายองค์กรยาเสพติดข้ามชาติฆ่าตาย จึงกลายเป็นแรงขับในการทำหน้าที่ กับภารกิจที่ต้องหาตัวหัวหน้าแก๊งที่ไม่มีใครเคยพบหน้าในนาม ”คุณ” บุคคลปริศนาที่เขาต้องการลากคอมาดำเนินคดีให้ได้ โดยมีทีมสนับสนุนได้แก่ ร.ต.อ.ปรมัตถ์ (รัชชานนท์ สุประกอบ) เพื่อนของคณินทร์และเป็นคู่แข่งมาตั้งแต่สมัยเรียนนายร้อยตำรวจ หมวดมาโนช (เติมเศวตชัย นาคสุข) ผู้เชี่ยวชาญเรื่องเทคโนโลยี หมวดสุจิตรา(รัญดภา มันตะลัมพะ) หมวดสาวสวยที่มีฝีมือในการต่อสู้ ภายใต้การบัญชาการ ของ พ.ต.อ.เจษฎา (ภูธฤทธิ์ พรหมบันดาล) หัวหน้าเฉพาะกิจชุดนี้ มินตรา(อุษามณี ไวทยานนท์) นักข่าวสาวมีอุดมการณ์เดียวกับคณินทร์ สนใจทำสกู๊ปเรื่องค้ายาให้สังคมได้รับรู้ แต่ บ.ก.เจ๊อุมา (เปรมสุดา สันติวัฒนา) ไม่อนุญาตให้มินตราทำ มินตราก็ยังแอบทำเพราะ ไมค์ (ชญานิน เต่าวิเศษ) น้องชายของเธอ ถูกคนเมายาบ้าจับเป็นตัวประกันและฆ่าตาย เหลือเพียง จันทรา (ปนัดดา โกมารทัต) ผู้เป็นยาย ที่ต้องรักษาตัวจากอาการอัลไซเมอร์ มินตราสะกดรอยจนเข้าไปอยู่ในสถานการณ์ปราบปรามไล่ล่าอยู่บ่อยครั้ง จนทำให้คณินทร์ไม่พอใจที่มินตราเข้ามาวุ่ยวายกับทีมและมีปากเสียงกัน ปรมัตถ์จึงอาสาให้ข้อมูลและคอยเทคแคร์มินตราจนชอบมินตรา คณินทร์ได้เบาะแส นายวาทิศ พงศ์พล (พูลภัทร อัตถปัญญาพล) เจ้าของธุรกิจมูลค่าเป็นพันล้าน และคิดว่านายวาทิศคือ “คุณ” ที่กำลังสืบหา แต่ก็ไม่สามารถหาหลักฐานมัดตัวได้ วาทิศท้าทายและฟ้องคณินทร์ข้อหาหมิ่นประมาท ทำให้คณินทร์ถูกพักงาน และปรมัตถ์มาดูแลคดีแทน มินตราจึงชวนให้คณินทร์มาช่วยหาเบาะแสคนร้ายจนสนิทสนมและมีโอกาสได้ไปเยี่ยมยายจันทราและได้รู้จักกับ คุณตาณรงค์ (สมภพ เบญจาทิกุล) ผู้ใจดีซึ่งสนิทสนมกับยายจันทรา คณินทร์ได้เบาะแสว่าจะมีการขนยาเสพติดล็อตใหญ่เข้าประเทศแล้วลงเรือต่อไปยังประเทศที่ 3 ภูริชนำข่าวมาบอกว่า ”คุณ” ตัวจริงไม่ใช่นายวาทิศ ในที่สุดยาล็อตใหญ่ก็ถูกยึดเอาไว้ได้ คนร้ายเกือบทั้งหมดไม่ถูกยิงตายก็ถูกจับ คณินทร์ถูกลอบฆ่าโดยมีมินตราอยู่ในเหตุการณ์ ทั้งคู่รอดมาได้และได้รู้ว่าต่างมีใจให้กัน ทำให้ปรัมัตถ์รู้สึกเจ็บปวด เพราะแพ้คณินทร์ทุกเรื่องแม้กระทั่งความรัก จึงแปรพรรคไปหนอนบ่อนไส้และถูกคณินทร์จับได้ ปรมัตถ์หนีการจับกุมไปอยู่กับแก๊งวาทิศ โดยที่คณินทร์ไม่รู้เลยว่า ทุกอย่างมี พ.ต.อ.เจษฎาอยู่เบื้องหลัง คณินทร์สืบหาข้อมูลจนรู้ว่า “คุณ” ที่ตามหานั้น แท้จริงแล้วคือ คุณตาณรงค์ การไล่ล่าในครั้งนี้ต้องใช้กองกำลังจากทั้ง 4 เหล่าทัพ ได้แก่ คณินทร์ ภูริช ต้นกล้า และกรัณย์ เพราะ”คุณ”ตาณรงค์กำลังหลบหนีกับเงินและยาล็อตใหญ่ที่กำลังจะถูกส่งออกนอกประเทศ พร้อมทั้งจับตัวมินตราไปด้วย มินตราจะต้องเผชิญกับอะไรต่อไป และคณินทร์จะสามารถช่วยมินตรากลับมาได้หรือไม่
บราทววสท์
แม้ว่าสูตรทำไส้กรอกที่เก่าแก่ที่สุดเท่าที่พบนั้นจะมาจาก ค.ศ. 228 แต่หลักฐานเอกสารชิ้นแรกที่กล่าวถึงบราทววสท์ในเยอรมนีสามารถย้อนไปได้ถึงเพียง ค.ศ. 1313 โดยพบที่เมืองเนือร์นแบร์คในภูมิภาคฟรังโกเนีย ซึ่งยังคงเป็นหนึ่งในศูนย์กลางการผลิตไส้กรอกย่างที่มีชื่อเสียงระดับนานาชาติ
เจ็ดพิชัยสงครามคลาสสิกของจีน
เจ็ดพิชัยสงครามคลาสสิก (武經七書) ของจีน คือตำราพิชัยสงครามสำคัญเจ็ดฉบับของชาวจีนโบราณ ตำราเจ็ดพิชัยสงครามนี้ถูกประกาศใช้ครั้งแรกในก่อน คริสต์ศตวรรษที่ 11 หรือ 3,118 ปีก่อน และได้รวมเข้าไว้ในสารานุกรมการทหารในสมัยราชวงศ์ซ่ง สำหรับขุนนางฝ่ายกลาโหมของจีนโบราณ การเรียนรู้ถึงพิชัยสงครามทั้งเจ็ดบางส่วนหรือทั้งหมดนั้น จำเป็นต่อการสอบเลื่อนขั้น เช่นเดียวกับการที่ขุนนางฝ่ายพลเรือนทั้งหมดจะต้องเรียนรู้ในวิถีแห่งเต๋า พิชัยสงครามทั้งเจ็ดนี้ได้ถูกนำมาเรียบเรียง วิเคราะห์และวิจารณ์ใหม่หลายครั้ง โดยนักวิชาการหลายท่านตลอดช่วงหลายศตวรรษที่ผ่านมา ทั้งในโลกตะวันตกและตะวันออก อย่างไรก็ตามจักรพรรดิคังซีกลับทรงมองว่าพิชัยสงครามทั้งเจ็ดนี้เป็นเรื่อง "ไร้สาระ" บรรดาสมาชิกพรรคคอมมิวนิสต์จีนในช่วงสงครามกลางเมืองของจีนต่างก็ศึกษาในพิชัยสงครามทั้งเจ็ด เช่นเดียวกับที่นักพิชัยสงครามยุโรปและอเมริกาที่ต่างก็ศึกษาในพิชัยสงครามนี้เช่นกัน
รายชื่อ
ตามรายชื่อพิชัยสงครามที่ระบุในหนังสือของ Ralph D. Sawyer และ Mei-chün Sawyer, ผู้เขียนตำราแปลรุ่นล่าสุดของเจ็ดพิชัยสงคราม เจ็ดพิชัยสงครามนั้นมีดังนี้ :
เจ็ดพิชัยสงครามคลาสสิกของจีนนี้ ไม่มีหนังสือแปลเป็นภาษาอังกฤษรุ่นอื่นนอกเหนือไปจากหนังสือของ Ralph D. Sawyer และ Mei-chün Sawyer แต่ในพิชัยสงครามแต่ละฉบับใน เจ็ดพิชัยสงครามนี้ ได้รับการแปลหลายต่อหลายครั้งแล้ว โดยเฉพาะตำราพิชัยสงครามของซุนวู
ปิดห้วน
ปิดห้วน (,ถึงแก่กรรม 9 กุมภาพันธ์ 249) หรือ ปี้กุย ในภาษาจีนกลาง ชื่อรอง เจาเซียน ขุนนางซึ่งรับราชการในรัฐ วุยก๊ก ระหว่าง ยุคสามก๊ก ของจีน
ชีวิต
บิดาของปิดห้วน Bi Zili รับราชการเป็นผู้พันในช่วงปลายยุค ราชวงศ์ฮั่นตะวันออก ระหว่างรัชสมัยของ จักรพรรดิฮั่นเซี่ยน หรือ พระเจ้าเหี้ยนเต้ ปิดห้วนมาจากเมืองตงผิง (ทุกวันนี้ครอบคลุม ซานตง และ เหอหนาน) เป็นที่รู้จักจากความสามารถของเขาตั้งแต่เขายังเด็ก
สมยศ พลายด้วง
นายสมยศ พลายด้วง (เกิด 28 พฤศจิกายน พ.ศ. 2513) สมาชิกสภาผู้แทนราษฎรจังหวัดสงขลา 1 สมัย
ประวัติ
สมยศ พลายด้วง เกิดเมื่อวันที่ 28 พฤศจิกายน พ.ศ. 2513 สำเร็จการศึกษาระดับปริญญาตรี ศิลปศาสตรบัณฑิต สาขาการพัฒนาชุมชน จาก มหาวิทยาลัยราชภัฏสงขลา และ ระดับปริญญาโท รัฐประศาสนศาสตรมหาบัณฑิต สาขาการจัดการและการปกครองท้องถิ่น จากมหาวิทยาลัยทักษิณ
งานการเมือง
สมยศ เคยทำงานในฐานะหนึ่งในทีมงานให้กับบุคคลทางการเมืองต่างๆ ได้แก่ นายนิพนธ์ บุญญามณี ในขณะดำรงตำแหน่ง ส.ส. และ นายกองค์การบริหารส่วนจังหวัดสงขลา, นายเดชอิศม์ ขาวทอง ขณะดำรงตำแหน่ง ส.ส. และ นายไพเจน มากสุวรรณ์ นายกองค์การบริหารส่วนจังหวัดสงขลา
สมยศ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาธิปัตย์ โดยสามารถเอาชนะทั้งนายไพร พัฒโน อดีต ส.ส. 2 สมัย จากพรรคภูมิใจไทย และ นายพยม พรหมเพชร อดีต ส.ส. 1 สมัย จาก พรรครวมไทยสร้างชาติไปได้
สมาชิกสภาผู้แทนราษฎร
สมยศ พลายด้วง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เบลก เชลตัน
เบลก โทลลิสัน เชลตัน (Blake Tollison Shelton; เกิด 18 มิถุนายน ค.ศ. 1976) เป็นนักร้องแนวคันทรีและบุคคลในโทรทัศน์ชาวอเมริกัน ในปี ค.ศ. 2001 เขาเปิดตัวด้วยซิงเกิล "ออสติน" จากอัลบั้มเปิดตัวในชื่อเดียวกันกับเขา เพลง "ออสติน" ติดอันดับหนึ่ง 5 สัปดาห์บนชาร์ตบิลบอร์ดฮอตคันทรีซองส์ อัลบั้มดังกล่าวได้รับการรับรองระดับทองคำและยังมีอีก 2 เพลงที่ได้รับความนิยม (เพลง "ออลโอเวอร์มี" และ "โอลเรด") แม้ว่าเพลงจะออกในนามค่ายเพลงไจแอนต์เรเคิดส์ แต่เขาได้ย้ายมาอยู่สังกัดวอร์เนอร์บราเธอร์สเรเคิดส์หลังจากค่ายไจแอนท์ปิดตัวลงในปลายปี ค.ศ. 2001
อัลบั้มชุดที่สองและสามของเขาได้แก่ เดอะดรีมเมอร์ (2003) และ เบลก เชลตันส์ บาร์นแอนด์กริลล์ (2004) ได้รับการรับรองระดับทองคำเช่นกัน อัลบั้มชุดที่สี่ เพียวบีเอส (2007) ได้ออกจำหน่ายซ้ำในปี ค.ศ. 2008 โดยมีเพลงเวอร์ชันทำใหม่ "โฮม" ของไมเคิล บูเบล เป็นโบนัสแทร็กในอัลบั้มด้วย อัลบั้มชุดที่ห้า สตาร์ตินไฟรส์ ออกจำหน่ายเดือนพฤศจิกายน ค.ศ. 2008 ตามมาด้วยอีพีชื่อ ฮิลบิลลีโบน และ ออลอะเบาต์ทูไนต์ (2010) อัลบั้ม เรดริเวอร์บลู (2011 เบสต์ออนอะทรูสตอรี... (2013) บริงงิงแบ็กเดอะซันไชน์ (2014) และอิฟไอม์ออเนสต์ (2016) โดยรวมแล้ว เบลก เชลตันมีเพลงที่ติดชาร์ตเพลงคันทรี 24 เพลง มีเพลงอันดับหนึ่ง 15 เพลง เพลง "ดูอินวอตชีไลส์" ทำลายสถิติซิงเกิลอันดับหนึ่งในชาร์ตคันทรีแอร์เพลย์ติดต่อกันมากที่สุดในประวัติศาสตร์ 24 ปีของชาร์ต เขาถูกเสนอชื่อเข้าชิงรางวัลแล้ว 5 ครั้ง เบลก เชลตันมีเพลงที่ติดชาร์ตทั้งหมด 24 เพลง มี 11 เพลงติดอันดับหนึ่ง เขาได้เข้าชิงรางวัลแกรมมีถึง 6 ครั้งด้วยกัน
เชลตันยังเป็นกรรมการในรายการประกวดร้องเพลง แนชวิลล์สตาร์ แคลชออฟเดอะไควส์ และเดอะวอยซ์ เขาเป็นกรรมการในรายการเดอะวอยซ์ตั้งแต่เริ่มจัดรายการ และลูกทีมของเขาได้รับชัยชนะใน 4 จาก 8 ซีซัน (ซีซันที่ 2-4 และ 7) เขาเป็นอดีตสามีของนักร้องแนวคันทรี มิแรนด้า แลมเบิร์ต
อำเภอปากท่อ
ปากท่อ เป็นอำเภอหนึ่งของจังหวัดราชบุรี เป็นประตูเชื่อมต่อไปยังภาคใต้ตรงแยกวังมะนาว และเป็น 1 ใน 4 อำเภอที่มีทางรถไฟสายใต้ผ่านพื้นที่ โดยมีสถานีรถไฟให้บริการ 2 สถานี 2 ป้ายหยุดรถ ได้แก่ สถานีปากท่อ สถานีบ่อตะคร้อ กับป้ายหยุดรถป่าไก่ และป้ายหยุดรถห้วยโรง
ประวัติ
พื้นที่อำเภอปากท่อ โดยทั่วไปเป็นพื้นราบและภูเขา มีพื้นที่แห่งหนึ่งเป็นที่ต่ำกว่าที่อื่น เรียกว่า "หนองทะเล" ในฤดูฝนน้ำฝนจากตำบลต่างๆ จะไหลมารวมกันที่หนองทะเล และทางทิศตะวันออกของหนองทะเลเป็นที่ต่ำกว่าทุกทิศน้ำที่ไหลมารวมกันอยู่นั้น จะไหลไปทางไหนไม่ได้ มีช่องทางน้ำไหลได้เพียงทางเดียวเวลาน้ำไหลออกจากหนองทะเลจะเชี่ยวมากคล้ายน้ำไหลออกจากท่อ ทำให้ราษฎรขนานนามพื้นที่หนองทะเลใหม่ว่า "ปากท่อ" ซึ่งเป็นตำบลและที่ตั้งที่ว่าการอำเภออยู่มาจนถึงปัจจุบัน
ตำบลปากท่อ เดิมขึ้นอยู่กับอำเภอเมืองราชบุรี ต่อมาเมื่อ ร.ศ. 118 ได้ตั้งที่ว่าการอำเภอขึ้นแห่งหนึ่ง คือ ที่ว่าการอำเภอท่านัด - วัดประดู่ ซึ่งตั้งอยู่ที่ตำบลจอมประทัด ตำบลปากท่อจึงได้โอนไปขึ้นกับอำเภอท่านัด - วัดประดู่ แต่การไปมาติดต่อของราษฎรไม่สะดวก เพราะที่ว่าการอำเภอดังกล่าวตั้งอยู่ริมคลองไม่มีถนน จึงได้ย้ายที่ว่าการอำเภอไปตั้งที่ตำบลวัดเพลง เรียกว่า ที่ว่าการอำเภอแม่น้ำอ้อม และย้ายอำเภอจาก เมืองราชบุรี ไปขึ้น เมืองสมุทรสงคราม จนเมื่อ พ.ศ. 2457 ได้ย้ายที่ว่าการอำเภอแม่น้ำอ้อม มาตั้งที่ตำบลปากท่อ
การปกครองส่วนภูมิภาค
อำเภอปากท่อแบ่งพื้นที่การปกครองออกเป็น 12 ตำบล 85 หมู่บ้าน
การปกครองส่วนท้องถิ่น
ท้องที่อำเภอปากท่อประกอบด้วยองค์กรปกครองส่วนท้องถิ่น 12 แห่ง ได้แก่
ผาด อังกินันทน์
ประวัติ
ผาด เกิดเมื่อวันที่ 13 พฤษภาคม พ.ศ. 2454 ณ ตำบลต้นมะม่วง อำเภอเมือง จังหวัดเพชรบุรี ในวัยเยาว์ ด.ช.ผาดเข้ารับการศึกษาขั้นต้นที่โรงเรียนสตรีเพชรบุรีเบ็ญจมเทพอุทิศ(ปัจจุบันคือ โรงเรียนเบญจมเทพอุทิศจังหวัดเพชรบุรี) และเข้าศึกษาต่อจนจบชั้นมัธยมปลายที่โรงเรียนตัวอย่างประจําจังหวัดเพชรบุรี (โรงเรียนคงคาราม) หลังจากนั้นได้ติดตาม ขุนอังกินันทนพงศ์ ซึ่งเป็นทนายความที่มีชื่อเสียงของจังหวัดเพชรบุรีในสมัยนั้น คอยทําหน้าที่ช่วยเขียนคําฟ้องและประกันตัวจําเลยในคดีอาญา
การที่ ขุนอังกินันทนพงศ์ ให้นายผาดติดตามไปทํางานด้วย ก็เพื่อมุ่งหมายวางรากฐานให้นายผาดได้ซึมซับการเป็นนักกฎหมาย เช่นเดียวกับตนและ นายทองพูน อังกินันทน์ อดีตสมาชิกสภาผู้แทนราษฎร คนที่ 3 ของจังหวัดเพชรบุรี(บิดานายภิมุข อังกินันทน์ และ นายพลกูล อังกินันทน์) ซึ่งนายทองพูนเป็นพี่ชายต่างมารดาของนายผาด เดิมรับราชการเป็นจ่าศาลที่จังหวัดสุราษฎร์ธานี แล้วลาออกจากราชการไปเป็นทนายความตามความต้องการของขุนอังกินันทนพงศ์
สมัยหนุ่ม ๆ นายผาดมีนิสัยชอบเที่ยวเตร่เฮฮา โปรดการเล่นพนันกีฬาไก่ชน โดยไก่ชนตัวโปรดมีอยู่ 2 ตัว ที่ซื้อมาจากเจ๊กในตลาดเมืองเพชรบุรี ตัวหนึ่งราคา 400 บาท ส่วนอีกตัวราคา 200 บาท ซึ่งไก่ชนทั้ง 2 ตัวนี้ลงสนามคราใดจะตีชนะทุกครั้ง ไม่เคยสร้างความผิดหวังให้แก่เจ้าของเลย นายผาดจึงตั้งชื่อไก่ชน 2 ตัวนี้ว่า “เจ้า 400” กับ “เจ้า 200”
นอกจากการพนัน นายผาดยังมีบุคลิกเป็นลูกผู้ชายเต็มตัว ชอบกีฬามวยไทย เคยขึ้นชกกับ ‘เสงี่ยม จุฑาเพชร’ นักมวยชื่อดัง และสามารถล้มเสงี่ยมมาแล้ว อีกทั้งยังเป็นนักกีฬาเทนนิส เคยเข้าแข่งขันเทนนิสได้แชมป์ของภาค 7 มาแล้วเช่นกัน
ช่วงวัยหนุ่ม นายผาดถูกตาต้องใจ “บุญยวด กําเนิดศิริ”  บุตรีคหบดีตระกูลใหญ่ของเมืองเพชรที่มีฐานะมั่นคง แต่ถูกญาติฝ่ายหญิงกีดกันความรัก เนื่องจากไม่อยากให้ “บุญยวด” ชอบพอกับนักเลงหัวไม้ ทั้งยังเป็นหลักอะไรไม่ได้ เนื่องจากนายผาดขณะนั้นชอบเล่นการพนัน ทำอะไรก็ยังไม่เป็นชิ้นเป็นอัน
แต่เมื่อคู่กันแล้ว ไม่แคล้วกัน ทั้งสองมีใจต่อกันเป็นทุนเดิมอยู่แล้ว นายผาดต้องใช้วิธีนำบันไดพาดหน้าต่างบ้าน แล้วให้ “บุญยวด” ปีนลงมาและพาหนีไปอยู่ด้วยกันที่บ้าน เถ้าแก่เทียนไล้ ใหญ่กว่าวงษ์ ผู้กว้างขวางแห่งอำเภอบ้านแหลม
การเมือง
ผาด อังกินันทน์ เป็นทนายความก่อนที่จะลงมาเล่นการเมืองและได้รับเลือกตั้งให้เป็นนายกเทศมนตรีเมืองเพชรบุรีและสมาชิกสภาผู้แทนราษฏรจังหวัดเพชรบุรี
ผาด เข้าสู่วงการเมืองท้องถิ่น โดยได้รับเลือกตั้งเป็น สมาชิกสภาเทศบาลเมืองเพชรบุรี และได้รับเลือกให้เป็นนายกเทศมนตรีเมืองเพชรบุรี ติดต่อกันตั้งแต่ปี พ.ศ. 2491 เป็นต้นมา คู่แข่งคนสําคัญคือ ร.อ. หลวงบําราบประทุษฐ (นิล จุฑานนท์) อดีตสมาชิกสภาผู้แทนราษฎรจังหวัดเพชรบุรี คนที่ 2 และเคยเป็นนายกเทศมนตรีเมืองเพชรบุรี (ระหว่างปี พ.ศ. 2485-พ.ศ. 2486)
ต่อมาปี พ.ศ. 2500 นายผาดได้ทิ้งสนามการเมืองท้องถิ่น ไปลงสมัครรับเลือกตั้งสมาชิกสภาผู้แทนราษฎรจังหวัดเพชรบุรี สังกัดพรรคสหภูมิ โดยให้นายอรุณ ภิงคารวัฒน์ ลงกุมบังเหียนนั่งเก้าอี้นายกเทศมนตรีเมืองเพชรบุรีแทน
ก่อตั้งกลุ่มนายผาดอังกินันทน์
กลุ่มมนายผาดอังกินันทน์หรือกลุ่มผาดในปัจจุบันได้ก่อตั้งพร้อมกับวันที่ผาด อังกินันทน์เข้าสู่วงการเมืองท้องถิ่นในปี พ.ศ. 2491 โดยสมาชิกสภาเทศบาลกลุ่มผาดในขณะนั้นมีนายปิยะและนายยุทธ อังกินันทน์ บุตรชายหัวแก้วหัวแหวนของนายผาด, นายภิมุข อังกินันทน์(บุตรนายทองพูน อังกินันทน์), นายโลบ สุภาแพ่ง (บิดา ดร.กัมพล-นายอภิชาติ สุภาแพ่ง), นายจินดา(จู) พรรณรายน์, นายเฉลิม ใหญ่กว่าวงษ์ ฯลฯ
เสียชีวิต
นายผาด ถึงแก่อนิจกรรมเมื่อวันที่ 13 มิถุนายน พ.ศ. 2511 ที่ตำบลคลองกระแชง อำเภอเมือง จังหวัดเพชรบุรี ขณะมีอายุ 57 ปี ด้วยโรคภัยไข้เจ็บ ท่ามกลางความอาลัยรักของญาติพี่น้องและประชาชนชาวจังหวัดเพชรบุรี
เสกสันต์ ชาวทองหลาง
เสกสันต์ ชาวทองหลาง เป็นนักฟุตบอลระดับอาชีพจากประเทศไทย เขาได้ทำหน้าที่เป็นผู้เล่นคนสำคัญให้แก่สังกัดสโมสรฟุตบอลราชนาวี ในการแข่งขันไทยพรีเมียร์ลีก และไทยลีกดิวิชัน 1
ประวัติ
วันที่ 14 มกราคม พ.ศ. 2555 เสกสันต์ทำหน้าที่ร่วมกับทีมสโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดสมุทรสงคราม ในการแข่งขันไทยพรีเมียร์ลีก โดยในนัดดังกล่าว ทั้งสองทีมเสมอกันที่ 1 ประตูต่อ 1
วันที่ 8 กุมภาพันธ์ พ.ศ. 2557 เสกสันต์ได้เป็นหนึ่งในผู้นำทีมสโมสรฟุตบอลราชนาวีในการแข่งขันนัดอุ่นเครื่องปรีซีซัน เมื่อครั้งที่พบกับสโมสรฟุตบอลอาร์มี่ ยูไนเต็ด ซึ่งทีมของเขาเป็นฝ่ายแพ้ที่ 3 ประตูต่อ 5
วันที่ 22 มีนาคม พ.ศ. 2557 เสกสันต์ทำหน้าที่ร่วมกับทีมสโมสรฟุตบอลราชนาวีในการแข่งขันยามาฮ่าลีกวัน เมื่อครั้งที่พบกับทีมสโมสรฟุตบอลจังหวัดขอนแก่น โดยทีมของเขาเป็นฝ่ายชนะที่ 1 ประตูต่อ 0 ต่อมา วันที่ 6 เมษายน เสกสันต์ได้ทำหน้าที่ร่วมกับทีมดังกล่าวเมื่อพบกับทีมสโมสรฟุตบอลจังหวัดเชียงใหม่ และทีมของเขาเป็นฝ่ายชนะที่ 1 ประตูต่อ 0 แต่แล้วในวันที่ 26 เมษายน เขาไม่ได้เข้าแข่งเมื่อครั้งที่พบกับทีมสโมสรฟุตบอลจังหวัดนครราชสีมา เนื่องด้วยมีการประกาศห้าม และวันที่ 4 พฤษภาคม เขาได้ทำหน้าที่ร่วมทีมสโมสรฟุตบอลราชนาวี เมื่อครั้งที่พบกับทีมสโมสรฟุตบอลร้อยเอ็ด ยูไนเต็ด โดยในนัดดังกล่าว ทั้งสองทีมต่างเสมอกันที่ 2 ประตูต่อ 2 รวมถึงในวันที่ 23 กรกฎาคม เมื่อครั้งที่พบกับทีมสโมสรฟุตบอลจังหวัดตราด ทว่า ทีมราชนาวีของเขาเป็นฝ่ายแพ้ที่ 0 ประตูต่อ 1 ส่วนวันที่ 3 สิงหาคม เขาได้พบกับทีมสโมสรฟุตบอลจังหวัดเชียงใหม่ ที่ซึ่งทีมของเขาเป็นฝ่ายแพ้ที่ 0 ประตูต่อ 1 และในวันที่ 24 สิงหาคม เสกสันต์ยังคงทำหน้าที่เป็นนักฟุตบอลคนสำคัญร่วมทีมสโมสรฟุตบอลราชนาวีเมื่อครั้งที่พบกับสโมสรฟุตบอลร้อยเอ็ด ยูไนเต็ด อย่างไรก็ตาม ทีมของเขาเป็นฝ่ายแพ้ในนัดดังกล่าวที่ 1 ประตูต่อ 2
วันที่ 27 กันยายน พ.ศ. 2557 ในนัดที่พบกับทีมสโมสรฟุตบอลพระนครศรีอยุธยา เสกสันต์ได้รับ 2 ใบเหลือง ส่งผลให้เขาต้องออกจากสนามในนาทีที่ 54 และทีมของเขาเป็นฝ่ายแพ้ที่ 0 ประตูต่อ 2
ในวันที่ 4 ตุลาคม พ.ศ. 2557 เสกสันต์ไม่ได้ลงแข่งเมื่อครั้งที่พบกับสโมสรฟุตบอลจังหวัดอ่างทอง เนื่องด้วยมีการประกาศห้าม รวมไปจนถึงนัดที่พบกับทีมสโมสรฟุตบอลพัทยา ยูไนเต็ด ในวันที่ 18 ตุลาคม
พระราชบัญญัติการรักษาความมั่นคงปลอดภัยไซเบอร์ พ.ศ. 2562
'''พระราชบัญญัติการรักษาความมั่นคงปลอดภัยไซเบอร์ พ.ศ. 2562''' เป็นพระราชบัญญัติซึ่งพระบาทสมเด็จพระวชิรเกล้าเจ้าอยู่หัวมีพระบรมราชโองการประกาศให้เป็นกฎหมายเมื่อวันที่ 24 พฤษภาคม 2562 มีเหตุผลในพระราชบัญญัติว่า เพื่อป้องกันหรือรับมือภัยคุกคามไซเบอร์ได้อย่างทันท่วงที สภานิติบัญญัติแห่งชาติออกเสียงเห็นชอบให้เป็นกฎหมายเมื่อวันที่ 28 กุมภาพันธ์ 2562
กฎหมายมีใจความหลักคือ การตั้งหน่วยงานโครงสร้างพื้นฐานสำคัญทางสารสนเทศ และการแบ่งประเภทภัยคุกคามทางไซเบอร์
ผู้วิจารณ์กฎหมายนี้ให้เหตุผลว่า กฎหมายให้อำนาจเจ้าหน้าที่รัฐค้น เจาะระบบทำสำเนา และสอดส่องข้อมูลแบบเรียลไทม์ (real time) ได้ โดยไม่ต้องยื่นคำร้องต่อศาลในกรณีที่เป็นเหตุจำเป็นเร่งด่วนและเป็นภัยคุกคามร้ายแรง รวมทั้งสามารถยึดค้นคอมพิวเตอร์และข้อมูลสารสนเทศได้ ด้านสฤณี อาชวานันทกุล จากกลุ่มเครือข่ายพลเมืองเน็ต แย้งว่า กฎหมายนี้เป็นกฎหมายที่ดีเพราะประเทศไทยตกเป็นเป้าของการโจมตีไซเบอร์ที่ผ่านมา แต่ไม่ดีเพราะกฎหมายออกมาในยุคคณะรักษาความสงบแห่งชาติ และตั้งใจเขียนให้สามารถนำไปใช้ในทางที่ผิด คือ กรณีที่เข้าข่ายปลุกปั่นให้ขัดขืนอำนาจปกครอง สฤณียังเขียนว่ากฎหมายนี้ต่างจากกฎหมายความมั่นคงไซเบอร์ของยุโรปที่นิยามภัยคุกคามไซเบอร์อย่างกำกวม และสอดแทรกประเด็นความมั่นคงของรัฐเข้าไปด้วย ด้านสุณัย ผาสุข ที่ปรึกษาฮิวแมนไรต์วอช กล่าวว่า "เป็นส่วนสำคัญของวาระที่กองทัพ และเครือข่ายฝ่ายอนุรักษนิยมที่กุมอำนาจรัฐดำเนินความพยายามมากว่า 10 ปีในการที่จะหาทางสอดส่อง ตรวจสอบ ปิดกั้น และดำเนินคดีต่อเนื้อหาของการสื่อสารออนไลน์"
ด้านกระทรวงดิจิทัลเพื่อเศรษฐกิจและสังคมชี้แจงว่า กฎหมายนี้ไม่มีบทบัญญัติว่าด้วยการเฝ้าระวัง สอดส่องติดตาม ข้อมูล เนื้อหาในสื่อสังคม เพราะมีพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 คุ้มครองการหมิ่นประมาทบุคคลอยู่แล้ว ส่วนกฎหมายนี้จะใช้คุ้มครองระบบคอมพิวเตอร์เป็นหลัก รวมทั้งไม่มีการขอดูข้อมูลประชาชนและละเมิดสิทธิ์ข้อมูลส่วนบุคคล รวมทั้งการเข้าไปในสถานที่ เพื่อตรวจค้น ยึดอุปกรณ์ และการเข้าถึงระบบคอมพิวเตอร์ทุกกรณีต้องอาศัยคำสั่งศาล
นิโกลัส โอตาเมนดิ
นิโกลัส เอร์นัน กอนซาโล โอตาเมนดิ (Nicolás Hernán Gonzalo Otamendi; เกิด 12 กุมภาพันธ์ ค.ศ. 1988) เป็นนักฟุตบอลชาวอาร์เจนตินา ปัจจุบันเล่นในตำแหน่งเซ็นเตอร์แบ็กให้กับไบฟีกา และทีมชาติอาร์เจนตินา
เกียรติประวัติ
Vélez
โปร์ตู
แมนเชสเตอร์ซิตี
ไบฟีกา
อาร์เจนตินา
ซำเร
ชาวซำเร เป็นกลุ่มชนเดียวกับกลุ่มมอญ-เขมร ชนกลุ่มนี้จะอาศัยอยู่ในป่าทางภาคตะวันออก พบในเขตอำเภอบ่อไร่ จังหวัดตราด ปัจจุบันมีคนผู้ภาษาดั้งเดิมของตัวเองได้ไม่มาก ไม่เกิน 50 คน นอกจากนี้ยังพบชาวซำเรในจังหวัดฉะเชิงเทรา แต่ปัจจุบันพูดภาษาดั้งเดิมไม่ได้แล้ว และเชื่อกันว่าคำว่าสำเหร่ ก็น่าจะมาจากชนกลุ่มนี้ ซึ่งถูกกวาดต้อนมาจากกัมพูชาตั้งแต่สมัยรัตนโกสินทร์ นอกจากนี้ยังพบว่ามีชาวซำเรในจังหวัดกาญจนบุรี ปัจจุบันยังคงพูดภาษาซำเรได้ (ซึ่งภาษาซำเรมีความใกล้เคียงกับภาษาชองเนื่องจากพบว่าเป็นกลุ่มชาติพันธุ์เดียวกัน ชาวซำเรกลุ่มนี้เดินทางมาจากพระตะบอง ประเทศกัมพูชา ถูกเกณฑ์มาร่วมรบกับกองทัพแต่ไม่ระบุว่ากองทัพใด กว่า 2 ชั่วอายุคน) ชาวซำเร หรือปอร์ที่อาศัยอยู่บ้านพนมเรย จังหวัดพระตะบอง เป็นเครือญาติกับคนชองซำเร ในอำเภอบ่อไร่ จังหวัดตราด (เจตน์จรรย์  อาจไธสง และคณะ, 2560) แต่ปัจจุบันเปลี่ยนมาเรียกตนเอง ว่า "กะซอง"
กะซอง
ชาวกะซอง พบทางภาคตะวันออกของประเทศไทย ชาวกะซองส่วนมากยังดำรงชีวิตด้วยการหาของป่า และถางที่ไร่บ้าง ปัจจุบันมีชาวกะซองพูดภาษาดั้งเดิมของตนได้ ไม่เกิน 50 คน
รายชื่อภาพยนตร์ที่ทำเงินสูงสุดในประเทศญี่ปุ่น
นี่คือ รายชื่อภาพยนตร์ที่ทำเงินสูงสุดในประเทศญี่ปุ่น เรียงตามรายได้จากโรงภาพยนตร์ในประเทศญี่ปุ่นของภาพยนตร์แต่ละเรื่อง
รายได้จากบ็อกซ์ออฟฟิศ
ในบรรดาภาพยนตร์ที่ทำเงินมากกว่า 1 หมื่นล้านเยนในญี่ปุ่น มีภาพยนตร์สิบหกเรื่องเป็นภาพยนตร์ญี่ปุ่น
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 1
เขตเลือกตั้งที่ 1 ประกอบด้วยอำเภอสระใคร อำเภอเมืองหนองคาย (ยกเว้นตำบลเวียงคุกและตำบลพระธาตุบังพวน) และอำเภอโพนพิสัย (เฉพาะตำบลเหล่าต่างคำ ตำบลทุ่งหลวง และตำบลสร้างนางขาว)
เขต 2
เขตเลือกตั้งที่ 2 ประกอบด้วยอำเภอรัตนวาปี อำเภอเฝ้าไร่และอำเภอโพนพิสัย (ยกเว้นตำบลเหล่าต่างคำ ตำบลทุ่งหลวง และตำบลสร้างนางขาว)
วอลเลย์บอลเยาวชนชายชิงแชมป์เอเชีย 1988
วอลเลย์บอลเยาวชนชายชิงแชมป์เอเชีย 1988 เป็นครั้งที่ 4 ของการแข่งขัน จัดขึ้นที่จาการ์ตา, ประเทศอินโดนีเซีย ระหว่างวันที่ 13–22 สิงหาคม
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
เขต 3
เขตเลือกตั้งที่ 3 ประกอบด้วยอำเภอสังคม อำเภอโพธิ์ตาก อำเภอศรีเชียงใหม่ อำเภอท่าบ่อและอำเภอเมืองหนองคาย (เฉพาะตำบลเวียงคุกและตำบลพระธาตุบังพวน)
สัจจะ
ลักษณะของสัจจะ มีด้วยกัน 5 ประการ คือ
ประการที่ 1 สัจจะต่อความดี
ก็คือ การประพฤติตนเป็นคนที่เที่ยงแท้ มั่นคงต่อความดีไม่หันเหไปในทางชั่ว ไม่ว่าจะตกอยู่ในสถานการณ์เช่นไร ในทางปฏิบัติ การจะมีสัจจะต่อความดีได้นั้น ต้องคิดให้เห็นถึงคุณความดีได้อย่างแจ่มแจ้ง และเห็นโทษของความชั่วได้ชัดเจน พยายามรักษาความดีในตนไว้ ถ้าเป็นฆราวาสก็ต้องละ กรรมกิเลส 4, อคติ 4, อบายมุข 6 และต้องปรับความเห็นของตนให้ถูก ให้เป็นสัมมาทิฏฐิให้ได้ หากเป็นพระก็ต้องรักษาสิกขาวินัย สืบทอดพระพุทธศาสนา หากเป็นฆราวาส ก็ต้องทำมาหากินตั้งตนให้ได้ สร้างหลักฐานให้กับวงศ์ตระกูล ใครจะอยู่ในหน้าที่อะไรก็ต้องพยายามหาดีของตนให้ได้ หากหาดีนอกทางเสียแล้วก็จะเสียความจริงต่อความดี
ประการที่ 2 สัจจะต่อหน้าที่
คือ การที่ใครก็ตามที่เกิดมาย่อมมีหน้าที่ติดตัวมาด้วยกันทั้งนั้น ดังนั้น จึงควรมีความรับผิดชอบต่อหน้าที่ของตน ใครเป็นสามีก็รับผิดชอบต่อหน้าที่สามี เลี้ยงครอบครัวให้ดี ไม่ปันใจให้หญิงอื่น จริงใจกับภรรยา ใครเป็นภรรยาก็จริงใจต่อหน้าที่ของภรรยา ดูแลการงานในบ้านให้เรียบร้อย ไม่เที่ยวเตร่ ไม่เล่นการพนันเผาผลาญทรัพย์ เป็นลูกก็ต้องมีความรับผิดชอบว่า เราเป็นลูกมีหน้าที่รักษาวงศ์ตระกูลให้ดี ถ้าพ่อแม่แก่เฒ่า ก็ต้องเลี้ยงดูท่าน ทหารก็จริงใจลงไปในหน้าที่ทหาร เป็นตำรวจก็รับผิดชอบต่อหน้าที่ของตำรวจ ไม่ว่าใครจะเป็นอะไร ก็ทุ่มไปกับหน้าที่ของตัวให้เต็มที่ หากทำเช่นนี้ได้จึงเรียกว่า มีความรับผิดชอบต่อหน้าที่
ประการที่ 3 สัจจะต่อการงาน
สัจจะต่อการงาน ก็คือการตั้งสัจจะลงไปในงาน หมายถึงการทำงานนั้นต้องทำจริง เมื่อมีหน้าที่แล้วก็ย่อมมีงานตามมา คนที่ไม่จริงต่อการงาน มีอยู่ 3 ประเภทด้วยกัน คือ
ประการที่ 4 สัจจะต่อวาจา
สัจจะต่อวาจา คือ จริงต่อวาจา นั่นก็คือคำพูดของเราเอง ไม่ว่าจะเป็นการพูดด้วยปาก หรือการเขียน ตลอดจนการแสดงอาการที่เป็นการปฏิญาณต่อผู้อื่นก็ตาม สัจจะต่อวาจามีอยู่ด้วยกัน 2 ประเภท คือ
ประการที่ 5 สัจจะต่อบุคคล
สัจจะต่อบุคคล คือ ต้องจริงต่อบุคคล ในที่นี้คือบุคคลที่เกี่ยวข้องกับตัวเรา จริงต่อบุคคลนั้น หมายถึง การเป็นผู้ที่ประพฤติต่อคนอื่นอย่างสม่ำเสมอ ไม่กลับกลอก และความจริงต่อบุคคลจะเกิดขึ้นได้นั้น ต้องอาศัยความจริงใจต่อกัน ถ้าเราอยากให้คนอื่นเขาจริงใจต่อเรา เราก็ต้องให้ความจริงกับเขาด้วย
วิลเฮ็ล์มแห่งเยอรมนี
วิลเฮ็ล์มแห่งเยอรมนี (William of Germany; Wilhelm von Deutschland) อาจหมายถึง
แด็นนิส ปราต
แด็นนิส ปราต (Dennis Praet; เกิด 14 พฤษภาคม ค.ศ. 1994) เป็นนักฟุตบอลชาวเบลเยียม ปัจจุบันเล่นในตำแหน่งกองกลางตัวรุกให้กับโตรีโน ในเซเรียอา จากการยืมตัวมาจากเลสเตอร์ซิตี และทีมชาติเบลเยียม
สะโอจ
ชาวสะโอจ เป็นชนเผ่าเล็ก ๆ ที่ถูกกวาดต้อนเป็นเชลยในสมัยการรบกับเขมรในช่วงยุครัตนโกสินทร์ ชาวสะโอจถูกกวาดต้อนมาในอำเภอศรีสวัสดิ์ จังหวัดกาญจนบุรี ชนกลุ่มนี้เรียกตัวเองว่า "ชุอุ้ง" มีประชาชนไม่ถึงร้อยคนที่พูดภาษาดั้งเดิมได้
ซากึก
ซากึก (사쿠) ในภาษาเกาหลีหมายถึงละครอิงประวัติศาสตร์ รวมถึงละครพื้นบ้าน ภาพยนตร์ หรือซีรีส์ทางโทรทัศน์ ในภาษาอังกฤษ ซากึก มักหมายถึงภาพยนตร์และซีรีส์ทางโทรทัศน์อิงประวัติศาสตร์ (ของเกาหลีใต้) ในเกาหลีเหนือ ละครอิงประวัติศาสตร์ของเกาหลีใต้มักเรียกว่า โกจ็อน ย็องฮวา (고전영화)
ตะขาบน้ำตก
ตะขาบน้ำตก หรือเรียกว่า Scolopendra cataracta เป็นตะขาบสปีชีส์หนึ่งในวงศ์ Scolopendridae เป็นตะขาบสะเทินน้ำสะเทินบกชนิดแรกของโลกที่ถูกค้นพบ สามารถเติบโตได้ยาวถึง 20 cm
การค้นพบ
นายจอร์จ เบคคาโลนี นักกีฏวิทยาและภัณฑารักษ์ที่พิพิธภัณฑ์ประวัติศาสตร์ธรรมชาติลอนดอน ค้นพบตะขาบน้ำตกครั้งแรกที่อุทยานแห่งชาติเขาสก จังหวัดสุราษฎร์ธานี เมื่อ พ.ศ. 2544 ขณะที่เขามาพักผ่อนในประเทศไทย นายเบคคาโลนีบรรยายลักษณะของตะขาบว่า "มันดูน่าสยดสยอง มันมีขายาวมากและมีสีดำแกมเขียว" เขาพบตะขาบสายพันธุ์นี้เมื่อเขาไปพลิกหินก้อนหนึ่งริมลำธาร โดยสิ่งที่เขาสังเกตได้ก็คือ ตะขาบตัวนี้รีบวิ่งหนีไปยังลำธาร แทนที่จะวิ่งเข้าป่า ซึ่งพฤติกรรมนี้ถือว่าผิดปกติ เนื่องจากตะขาบทั่วไปนั้นจะพยายามหลีกเลี่ยงน้ำ จากนั้น ตะขาบตัวนี้ก็ว่ายน้ำเข้าไปหลบซ่อนอยู่ใต้ก้อนหินในลำธาร หลังจับตะขาบตัวนี้ได้ นายเบคคาโลนีก็พบว่า มันมีลักษณะการว่ายน้ำคล้ายกับปลาไหล นายเบคคาโลนีจึงได้เก็บตะขาบตัวนั้นกลับไปที่พิพิธภัณฑ์ประวัติศาสตร์ธรรมชาติลอนดอน เพื่อนำไปสอบถามผู้เชี่ยวชาญด้านตะขาบคนหนึ่งที่พิพิธภัณฑ์ ผู้เชี่ยวชาญคนนั้นมีข้อกังขาเกี่ยวกับการค้นพบของนายเบคคาโลนี เพราะตะขาบในกลุ่ม Scolopendra มักจะอาศัยอยู่ตามที่แห้ง และจนถึงตอนนั้นยังไม่เคยมีการค้นพบตะขาบสะเทินน้ำสะเทินบกมาก่อนเลย
ตัวอย่างตะขาบของนายเบคคาโลนีถูกจัดเก็บอยู่ในพิพิธภัณฑ์หลายปี โดยไม่มีการค้นพบข้อมูลเพิ่มเติม จนกระทั่งนายเกรกอรี เอดจ์คอมบ์ เพื่อนร่วมงานของนายเบคคาโลนี และนายวรุฒ ศิริวุฒิ นักเรียนชาวไทยของเขา ได้เก็บรวบรวมตะขาบอีกสองตัวใกล้น้ำตกในประเทศลาว จากการวิเคราะห์ดีเอ็นเอ พบว่าตะขาบสองตัวนี้เป็นตะขาบสายพันธุ์ใหม่ พวกเขาจึงได้ตั้งชื่อสายพันธุ์ว่า Scolopendra cataracta ซึ่งมาจากภาษาละติน แปลว่าน้ำตก
จนถึงปัจจุบัน มีการเก็บตัวอย่างตะขาบน้ำตกไว้ได้เพียงสี่ตัวเท่านั้น ตะขาบตัวแรกถูกเก็บมาจากประเทศเวียดนามเมื่อปี พ.ศ. 2471 แต่ถูกเข้าใจผิดว่าเป็นตะขาบธรรมดา จึงถูกเก็บไว้ที่พิพิธภัณฑ์ประวัติศาสตร์ธรรมชาติลอนดอนโดยไม่มีการค้นหาเพิ่มเติม ตะขาบตัวที่สองคือตะขาบที่นายเบคคาโลนีพบที่จังหวัดสุราษฎร์ธานี ส่วนตะขาบสองตัวสุดท้ายถูกเก็บได้โดยนายเอดจ์คอมบ์ที่ประเทศลาว
ลักษณะ
ตะขาบน้ำตก จัดเป็นตะขาบยักษ์ เติบโตได้ยาวประมาณ 200 mm มีขายาวและมีสีดำแกมเขียว และเมื่อถูกพบเห็นจะพยายามหลบหนีโดยการไปซ่อนตัวใต้น้ำ มีการพบเห็นตะขาบสายพันธุ์นี้วิ่งอยู่ตามริมลำธาร หรือบางครั้งก็ลงไปว่ายน้ำในท่าทางคล้ายกับปลาไหล เมื่อตะขาบชนิดนี้ขึ้นมาจากน้ำ น้ำบนผิวของมันจะไหลออกไปโดยไม่เกาะตัวอยู่บนผิว เนื่องจากผิวของมันนั้นมีสมบัติไฮโดรโฟบิก ทำให้ผิวของตะขาบชนิดนี้สามารถแห้งได้อย่างรวดเร็ว
ที่อยู่อาศัย
ตะขาบน้ำตกมีถิ่นกำเนิดในเอเชียตะวันออกเฉียงใต้ พบได้ในประเทศลาว ประเทศไทย และ ประเทศเวียดนาม
ไวลีแอนด์ไรต์โนะร็อคบอร์ด: แดตส์พาราไดซ์
ไวลีแอนด์ไรต์โนะร็อคบอร์ด: แดตส์พาราไดซ์ (ワイリー&ライトのロックボード ザッツ☆パラダイス; Wily & Right no RockBoard: That's Paradise) เป็นวิดีโอเกมภาคแยกในซีรี่ส์ร็อคแมนดั้งเดิมจากบริษัทแคปคอม เกมนี้เป็นเกมจำลองธุรกิจที่คล้ายกับเกมกระดานโมนอโพลี ซึ่งผู้เล่นและคอมพิวเตอร์ปัญญาประดิษฐ์จะผลัดกันเดินไปรอบ ๆ ชุดของวงเวียนที่เชื่อมต่อกัน, ซื้อทรัพย์สิน และเรียกเก็บเงินจากคนอื่น ๆ ที่มาเช่าเมื่อพวกเขาลงจอดบนพื้นที่เหล่านั้น
ไวลีแอนด์ไรต์โนะร็อคบอร์ดวางจำหน่ายในวันที่ 15 มกราคม ค.ศ. 1993 สำหรับแฟมิคอมเฉพาะในประเทศญี่ปุ่นเท่านั้น แม้ว่ามีการแปลภาษาอังกฤษที่ไม่ได้เผยแพร่และเวอร์ชันเกมบอยที่อาจมีการพัฒนา ส่วนการตอบรับที่สำคัญสำหรับเกมจากเว็บไซต์เกมฝั่งตะวันตกนั้นแย่มาก
รูปแบบการเล่น
ไวลีแอนด์ไรต์โนะร็อคบอร์ด: แดตส์พาราไดซ์ เป็นเกมจำลองธุรกิจที่ผู้เล่นเลือกตัวละครจากหลาย ๆ ตัวในซีรีส์ร็อคแมนดั้งเดิม และแข่งกับผู้เล่นคนอื่น ๆ หรือปัญญาประดิษฐ์ของคอมพิวเตอร์ในการจัดซื้อพื้นที่ของทรัพย์สิน ตัวละครประกอบด้วยโรล, ดร.ไลต์, ดร.ไวลี, ดร.คอสแซก และคาลินกา ผู้เข้าร่วมแต่ละคนจะได้รับเทิร์น ผลัดกันย้ายช่องว่างจำนวนหนึ่งบนกระดาน หากพวกเขาลงจอดบนจัตุรัสทรัพย์สิน พวกเขาจะได้รับตัวเลือกในการซื้อด้วยเงินสกุลเซนนี (สกุลเงินของเกม) จากนั้น พวกเขาสามารถเรียกเก็บค่าเช่าตัวละครอื่น ๆ ได้เมื่อลงจอดที่อาคารนั้น อย่างไรก็ตาม ตัวละครอื่น ๆ ยังสามารถซื้อส่วนของสี่เหลี่ยมเดียวกันได้ ทำให้เจ้าของแต่ละคนสามารถเรียกเก็บค่าเช่าได้น้อยลง สี่เหลี่ยมจัตุรัสบางช่องมีการ์ดที่ก่อให้เกิดผลกระทบต่าง ๆ บนกระดาน เช่น การขึ้นราคาทรัพย์สิน หรือระดับการพัฒนาของอาคาร  เงื่อนไขการชนะของเกมอาจแตกต่างกันไปโดยขึ้นอยู่กับกติกาที่ตั้งไว้ ผู้ชนะอาจเป็นตัวละครที่มีพื้นที่ครอบครองมากที่สุด, เงินเซนนีที่เหลืออยู่มากที่สุด หรือมีการพัฒนามากที่สุด
การพัฒนา
ไวลีแอนด์ไรต์โนะร็อคบอร์ด: แดตส์พาราไดซ์ ได้รับการพัฒนาโดยบริษัทแคปคอมในช่วงเวลาที่แฟรนไชส์ร็อคแมนได้รับความนิยมสูงสุด ส่วนเคจิ อินาฟูเนะ ผู้เป็นศิลปินซีรีส์ ได้มีส่วนร่วมเพียงเล็กน้อยในการพัฒนาไวลีแอนด์ไรต์โนะร็อคบอร์ด: แดตส์พาราไดซ์ โดยเพียงแค่ออกแบบหน้าปกและตัวละครใหม่ที่ชื่อเร็กเก เมื่อพัฒนาเกม ทีมงานต้องการรวมบอสจากภาคก่อนหน้าในซีรีส์ให้มากที่สุด อย่างไรก็ตาม ในที่สุดพวกเขาก็ตัดสินใจที่จะปล่อยให้มีที่ว่างสำหรับตัวละครดั้งเดิมที่แฟน ๆ สามารถเชื่อมโยงกับเกมใหม่ได้ ทั้งนี้ เมื่อพูดถึงตัวละครนกที่กล่าวว่าเป็นฟูโกโนะโทริ (フコウノトリ หมายถึง "นกแห่งความโชคร้าย") หนึ่งในสมาชิกในทีมงานได้เข้าใจผิดว่าเป็นโคโนะโทริ (コウノトリ หมายถึง "นกกระสาตะวันออก") ส่งผลให้เร็กเกมีความคล้ายคลึงกับสายพันธุ์ดังกล่าว
การตอบรับ
การตอบรับที่สำคัญสำหรับไวลีแอนด์ไรต์โนะร็อคบอร์ด: แดตส์พาราไดซ์ นอกประเทศญี่ปุ่นถือว่าไม่ดี ผู้เขียนเรื่องให้เว็บไซต์เกมสปอตอย่างคริสเตียน นัต และจัสติน สเปียร์ พบว่าเกมที่ค่อนข้างคลุมเครือนั้นไม่น่าสนใจสำหรับใครเลยนอกจากแฟน ๆ ของร็อคแมน ส่วนเจเรมี แพริช จากเว็บไซต์วันอัป.คอม ได้สรุปว่า "เป็นเรื่องแปลกประหลาดของยุคแฟมิคอม ซึ่งเกมนำเข้านี้เป็นเกมกระดานสไตล์ "เกมออฟไลฟ์" ที่เรียบง่ายพร้อมแนวคิดเรื่องร็อคแมน -- นวนิยาย แต่แทบจะไม่จำเป็นเลย" และเบร็ต เอลสตัน ผู้เป็นบรรณาธิการเว็บไซต์เกมส์เรดาร์ ได้กล่าวถึงเกมนี้ว่า "น่าจะดีกว่าถ้าหลงทางไปสู่ความธรรมดาของร็อคแมน" อย่างไรก็ตาม ไม่ใช่ว่าทุกมุมมองของเกมจะเป็นไปในทางลบ เจซี เฟลตเชอร์ แห่งเว็บบล็อกจอยสติค ได้แสดงความปรารถนาที่จะให้เกมวางจำหน่ายในบริการเวอร์ชวลคอนโซลของระบบวี เขาให้ความเห็นว่า "จริง ๆ แล้วไม่มีที่ไหนเลยที่ใกล้จะแย่เท่ากับเกมกระดานร็อคแมนที่ควรจะเป็น" รวมถึงเอฟเฟกต์ต่าง ๆ และเงื่อนไขการชนะทำให้มันเร็วกว่าเกมโมนอโพลีมาก
เทือกเขาแอปพาเลเชียน
เทือกเขาแอปพาเลเชียน (Appalachian Mountains, les Appalaches), เป็นเทือกเขาในทวีปอเมริกาเหนือ วางตัวเมื่อประมาณ 480 ล้านปีก่อนในยุคออร์โดวิเชียน จากทิศตะวันออกเฉียงเหนือไปทิศตะวันตกเฉียงใต้
ในอดีต เทือกเขาแอปพาเลเชียนเคยมีความสูงราว ๆ เท่ากับความสูงของเทือกเขาแอลป์และเทือกเขาร็อกกี
ภูมิภาคต่าง ๆ ที่มีความเกี่ยวข้องกับเทือกเขาแอปพาเลเชียนมักถูกเรียกว่า แอปพาเลเชีย (Appalachia)
วัดบัวทอง (จังหวัดปทุมธานี)
วัดบัวทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านปทุม อำเภอสามโคก จังหวัดปทุมธานี มีที่ดินตั้งวัดเนื้อที่ 20 ไร่ ด้านทิศตะวันตกติดต่อกับแม่น้ำเจ้าพระยา
อาคารเสนาสนะที่สำคัญ ได้แก่ อุโบสถกว้าง 6.5 เมตร ยาว 20 เมตร สร้างเมื่อ พ.ศ. 2504 มีพระประธานในอุโบสถ นามว่า "หลวงพ่อโต" ซึ่งเป็นพระพุทธรูปแบบสุโขทัย หน้าตักกว้าง 55 นิ้ว สูง 90 นิ้ว กุฏิสงฆ์จำนวน 3 หลัง หอสวดมนต์ ศาลาการเปรียญ ศาลาท่าน้ำ และหอระฆัง
โรงเรียนช่างก่อสร้างดุสิต
โรงเรียนช่างก่อสร้างดุสิต เป็นโรงเรียนอาชีวศึกษาของรัฐบาลสถาบันผลิตนักเรียนประเภทวิชาชีพช่างก่อสร้าง ก่อตั้งเมื่อวันที่ 24 มิถุนายน 2498 ตั้งอยู่ที่ ซอยระนอง 2 เขตดุสิต กทม.
ประวัติ
พ.ศ. 2498 มีโรงเรียนอาชีวศึกษาขั้นสูง ประเภทช่างก่อสร้างอยู่เพียงแห่งเดียว โดยรัฐบาล จอมพล ป. พิบูลสงคราม ในสมัยนั้นชี้ถึงความสำคัญของอาชีวศึกษา จึงได้ให้กระทรวงศึกษาทำการเปิดโรงเรียนช่างก่อสร้างดุสิต (อักษรย่อ ก.ส.ด)
ประกาศกระทรวงศึกษาธิการ
เรื่อง ตั้งโรงเรียนช่างก่อสร้างดุสิต
ด้วยกระทรวงศึกษาธิการพิจารณาเห็นสมควร ขยายการศึกษาวิชาช่างก่อสร้างให้กว้างขวางยิ่งขึ้น เพื่อให้สอดคล้องกับความต้องการของประชาชน จึงให้ตั้งโรงเรียนช่างก่อสร้างดุสิตขึ้นที่ ถนนระนอง 2 อำเภอดุสิต จังหวัดพระนคร ให้ชื่อว่า "โรงเรียนช่างก่อสร้างดุสิต" สังกัดกองโรงเรียนพานิชย์และอุตสาหกรรม กรมอาชีวศึกษา สอนวิชาช่างก่อสร้าง และวิชาอื่นที่มีความสัมพันธ์กันตั้งแต่ต้นปีการศึกษา 2498
''(ลงชื่อ) พลเอก ม. พรหมโยธี รัฐมนตรีว่าการกระทรวงศึกษาธิการ''
โรงเรียนช่างก่อสร้างดุสิต ได้เริ่มเปิดทำการสอนตั้งแต่วันที่ 17 พฤษภาคม ปีการศึกษา 2498 โดยเปิดรับนักเรียน 2 แผนก คือ
โรงเรียนก่อสร้างดุสิต ในปีแรกที่เปิดการศึกษารับนักเรียน รุ่นแรกดังนี้ :
ในปีต่อมาโรงเรียนได้ขยายหลักสูตรของช่างไม้ปลูกสร้างออกเป็น 3 ปี และปีเดียวกัน ได้เริ่มเปิดสอนรอบบ่าย ตามนโยบายของกระทรวงศึกษาธิการ ในสมัยนั้นเพื่อช่วยเหลือ นักเรียนที่ไม่มีสถานที่เรียน ซึ่งในที่สุดการเปิดสอนรอบบ่ายนี้ ได้เลิกไปในปีการศึกษา 2504 แผนการศึกษาชาติในปี 2503 กรมอาชีวศึกษาได้ปรับปรุงหลักสูตรของโรงเรียนต่างๆ เช่นเดียวกันกับ โรงเรียนช่างก่อสร้าง ซึ่งเดิมเป็นโรงเรียนชั้นประโยคอาชีวศึกษาชั้นสูง ก็กลายเป็นโรงเรียนในระดับประโยคมัธยมศึกษาตอนปลายสายอาชีพในปีการศึกษา 2504 คือ โรงเรียนประเภทนี้เปิดสอนช่างก่อสร้างแผนกต่างๆ ได้ 5 แผนก ดังนี้ :
ต่อมาเมื่อวันที่ 1 ธันวาคม 2519 โรงเรียนช่างก่อสร้างดุสิตได้รับการยกวิทยาฐานะขึ้นเป็น "วิทยาลัยอาชีวศึกษากรุงเทพฯ วิทยาเขต 1 ดุสิต" และเปลี่ยนเป็น "วิทยาลัยช่างอุตสาหกรรมนครหลวง" แล้วได้เปลี่ยนมาเป็น "วิทยาลัยเทคนิคดุสิต" เมื่อวันที่ 1 มกราคม 2522
ปัจจุบัน วิทยาลัยเทคนิคดุสิต เปิดสอนระดับ ปวช.ปวท.ปวส. และปทส.
สีประจำวิทยาลัย
สีประจำวิทยาลัยเทคนิคดุสิต คือ สีน้ำเงิน - สีเหลือง ซึ่งมีความหมายดังนี้ สีน้ำเงิน หมายถึง ช่างก่อสร้าง วิทยาลัยเทคนิคดุสิต เปิดสอนสาขาวิชาการก่อสร้างแต่เพียงอย่างเดียว ทุกวิชาที่เปิดสอนล้วนแต่มีความสัมพันธ์กับงานก่อสร้างทั้งสิ้น ไม่ว่าจะเป็นงานโยธา งานสำรวจ งานเคหภัณฑ์ งานเทคนิคสถาปัตยกรรม สีเหลือง หมายถึง ความเจริญรุ่งเรือง ความก้าวหน้า เป็นสิ่งที่สูง ดังเช่น ทอง เจริญรุ่งเรืองของช่างก่อสร้าง นักศึกษาที่เข้ามาอยู่ใต้ร่มธงนี้ จะได้รับความรู้พื้นฐานในการประกอบวิชาชีพในสาขาช่างก่อสร้าง โยธา สถาปัตยกรรม สำรวจ เคหะภัณฑ์ สร้างความเจริญรุ่งเรืองให้แก่ประเทศชาติสืบไป
ต้นไม้ประจำวิทยาลัย
ต้นไม้ประจำวิทยาลัย คือ ต้นสัก ซึ่งปลูกอยู่หน้าวิทยาลัยมานับสิบปี ไม้สักเป็นไม้ที่มีคุณภาพดีเยี่ยม เหมาะสำหรับทำเครื่องเรือน เป็นไม้ที่มีลวดลายสวยงาม ราคาแพง ถือเป็นไม้ชั้นหนึ่ง นักศึกษาวิทยาลัยแห่งนี้ ต้องทำตัวให้มีคุณค่าเช่นเดียวกับไม้สักที่เป็นไม้มีค่าในงานก่อสร้าง
ตราสัญลักษณ์วิทยาลัย
ตราสัญลักษณ์ของวิทยาลัยเทคนิคดุสิต คือ เครื่องหมายที่แทนแผนกวิชาต่างๆ ที่เปิดสอนในวิทยาลัยแห่งนี้ ลักษณะของตราประกอบด้วยรูปสามเหลี่ยมหลายรูปบรรจุในกรอบสี่เหลี่ยมจตุรัสสีน้ำเงินกรอบขาว แต่ละรูปมีความหมายต่างๆ กันดังต่อไปนี้
1.รูปสี่เหลี่ยมจัตุรัสสีน้ำเงินกรอบขาว หมายถึง ช่างก่อสร้าง ช่างเคหภัณฑ์ โรงเรียนต้นแบบช่างก่อสร้างผลิตช่างก่อสร้างมากมาย รับราชการเป็นครู-อาจารย์ อยู่ในวิทยาลัยเทคนิคต่างๆ ไม่น้อย ช่างก่อสร้าง ถือว่าสีน้ำเงิน คือโลหิตของพระวิษณุกรรม ซึ่งเป็นเทพเจ้าแห่งการก่อสร้าง
2.รูปสามเหลี่ยมสีขาวและสีแดง มีลักษณะคล้ายหกสิบองศา ชนกันเป็นรูปหน้าจั่ว หมายถึง สถาปัตยกรรม นั่นคือ สัญลักษณ์ของช่างเทคนิคสถาปัตยกรรม ผู้ซึ่งใช้อุปกรณ์เขียนแบบมากกว่าช่างอื่น
3.รูปสามเหลี่ยมทึบสีขาวและสีเทาที่อยู่ด้านล่างของหน้าจั่ว หมายถึง คณะวิชาพื้นฐานประกอบด้วย วิชาพื้นฐาน วิชาสามัญ วิชาสัมพันธ์ วิชาเหล่านี้เป็นวิชาที่มีความสำคัญ เช่นเดียวกับวิชาชีพ ปลูกฝังให้เป็นพลเมืองดี มีคุณธรรม สามารถดำรงชีพอยู่ในสังคมได้
5.ถ้าหมุนตราสัญลักษณ์นี้ ให้ปลายฉากสามเหลี่ยมชี้ลงมาด้านล่าง ภาพที่ปรากฏแก่สายตาคือ ภาพลูกดิ่ง ซึ่งหมายถึง ช่างสำรวจ ตราสัญลักษณ์นี้ประดับอยู่ที่ผนังข้างประตูทางขึ้นตึก 4 หรือจะเรียกว่า ตึกสี่ชั้นก็ได้ ด้านล่างของตราสัญลักษณ์เป็นปรัชญาของวิทยาลัย มีข้อความดังต่อไปนี้ "ทักษะเด่น เน้นคุณธรรม นำวิชา พัฒนาสังคม"
สาขาวิชาหลักสูตร
- หลักสูตรเทคโนโลยีบัณฑิต (ระดับปริญญาตรี) สาขาเทคโนโลยีการก่อสร้าง (ต่อเนื่อง)
ชนนพัฒฐ์ นาคสั้ว
ชนนพัฒฐ์ นาคสั้ว (ชื่อเล่น : กฤต) (เกิด 8 กันยาายน พ.ศ. 2532) สมาชิกสภาผู้แทนราษฎรจังหวัดสงขลา 1 สมัย
ประวัติ
ชนนพัฒฐ์ นาคสั้ว เกิดเมื่อวันที่ 8 กันยายน พ.ศ. 2532 สำเร็จการศึกษาระดับมัธยมศึกษาจากโรงเรียนศรีธรรมราชศึกษา ปริญญาตรี เศรษฐศาสตรบัณฑิต จากมหาวิทยาลัยทักษิณ และปริญญาโท รัฐประศาสนศาสตรมหาบัณฑิต จากมหาวิทยาลัยกรุงเทพธนบุรี
การทำงาน
ชนนพัฒฐ์ เป็นเจ้าของธุรกิจหลายอย่างทั้งอสังหาริมทรัพย์, โรงงานผลิตเสื้อกีฬา, โรงงานผลิตอุปกรณ์ทางการแพทย์ รวมไปถึงธุรกิจเปิดให้เช่าเรือท่องเที่ยว
นอกจากนี้ ชนนพัฒฐ์ เคยเป็นประธานสโมสรฟุตบอลนครศรีฯ ยูไนเต็ด ในช่วงฤดูกาล 2020 ก่อนที่จะลาออกเพื่อมาทำงานด้านการเมือง
งานการเมือง
ชนนพัฒฐ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ โดยสามารถเอาชนะทั้งนายชัยวุฒิ ผ่องแผ้ว อดีต ส.ส. 2 สมัย จากพรรคประชาธิปัตย์ และ ร้อยตำรวจเอกอรุณ สวัสดี อดีต ส.ส. 1 สมัย จาก พรรครวมไทยสร้างชาติไปได้ ทั้งนี้ ชนนพัฒฐ์เป็น ส.ส. พรรคพลังประชารัฐคนเดียวของจังหวัดสงขลาที่ได้รับการเลือกตั้งในครั้งดังกล่าว
สมาชิกสภาผู้แทนราษฎร
ชนนพัฒฐ์ นาคสั้ว ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
คดีความ
ชนนพัฒฐ์เคยถูกตำรวจจับกุมพร้อมพวกที่ท่าอากาศยานดอนเมือง ในข้อหามีส่วนเกี่ยวข้องกับเว็บพนันออนไลน์ เมื่อวันที่ 24 กุมภาพันธ์ พ.ศ. 2565 แต่ได้รับการประกันตัวในอีกสองวันต่อมา
ไจทอน
ไจทอน (Jython) เป็นแพลตฟอร์มภาษาไพทอนที่ถูกพัฒนาบนแพลตฟอร์มจาวา เพื่อเพิ่มอำนวยความสะดวกในการใช้ความสามารถภาษาสคริปต์ของไพทอนลงในซอฟต์แวร์จาวาอื่น ๆ การใช้งานสามารถทำได้โดยการติดตั้งจาวาและเรียกไลบรารีของไจธอนซึ่งมาในรูปไบนารีเพื่อใช้งาน
ตระกูลยาซูดะ
ประวัติ
ในยุคเซ็งโงกุ สาขาของตระกูลยาซูดะมีส่วนเกี่ยวข้องในการค้าขายผ้า และในปัจจุบัน รู้จักกันในชื่อ "ตระกูลการเงิน" เนื่องด้วยความสำเร็จจากการธนาคาร
เชอร์ชาห์สุรี
เชอร์ ชาห์ สุรี (ค.ศ. 1486 – 22 พฤษภาคม ค.ศ. 1545) (ภาษาเปอร์เซีย/فريد خان شير شاہ سوري – Farīd Xān Šer Šāh Sūrī, พระนามเดิม ฟาริด คาน, หรือนิยมกล่าวพระนามว่า เชอร์ คาน, "กษัตริย์เจ้าพยัคฆา") เป็นกษัตริย์ผู้สถาปนาราชวงศ์ซูร์ ซึ่งปกครองจักรวรรดิซูร์ในอินเดียตอนเหนือ โดยมีเมืองหลวงที่เดลี โดยกำเนิดเป็นชาวอัฟกันพื้นเมือง โดยพระองค์สามารถยึดจักรวรรดิโมกุลมาเป็นของพระองค์ได้ในปีค.ศ. 1540 ต่อมาหลังจากสวรรคตอย่างกะทันหันในปีค.ศ. 1545 พระโอรสจึงได้สืบราชสมบัติต่อจากพระองค์ในพระนามว่า "อิสลาม ชาห์ สุรี"   ในช่วงแรกนั้นรับราชการเป็นพลทหารของจักรวรรดิโมกุล ก่อนที่จะได้รับตำแหน่งเป็นผู้บัญชาการกองทัพในรัชสมัยของสมเด็จพระจักรพรรดิบาบูร์ และต่อมาได้เป็นผู้ปกครองพิหาร ในปีค.ศ. 1537 ในขณะที่สมเด็จพระจักรพรรดิหุมายุนเสด็จแปรพระราชฐานต่างเมือง เชอร์ คานได้นำกองทัพเข้าบุกยึดครองรัฐเบงกอลและสถาปนาราชวงศ์ซูร์ขึ้น พระองค์ทรงเป็นผู้มีพระปรีชาญาณหลักแหลมทางด้านการวางแผน ทรงเป็นทั้งผู้ปกครองและจอมทัพผู้เก่งกล้า การจัดระเบียบการปกครองภายในจักรวรรดิในรัชสมัยของพระองค์เป็นการปูรากฐานสำคัญของจักรพรรดิแห่งจักรวรรดิโมกุลในรัชสมัยต่อๆมา โดยเฉพาะอย่างยิ่งในรัชสมัยของสมเด็จพระจักรพรรดิอักบัร
เขตการปกครองของประเทศอังกฤษ
เขตการปกครองของประเทศอังกฤษ ประกอบด้วยการแบ่ง 2 แบบ คือ การแบ่งเขตบริหาร และการแบ่งเขตพิธีการที่ไม่ใช่เขตบริหาร
โดยทั่วไป ประเทศอังกฤษแบ่งออกเป็น 9 ภูมิภาค (Region) และ 48 เทศมณฑลพิธีการ (Ceremonial county) โดยจะมีบทบาทและนโยบายสาธารณะที่จำกัด แต่เพื่อให้เป็นไปตามจุดประสงค์ของรัฐบาลท้องถิ่น ประเทศอังกฤษจึงแบ่งออกเป็นเทศมณฑล (County), อำเภอ (District), และตำบล (Civil parishes) ในบางพื้นที่ก็อยู่ในรูปแบบของโครงสร้างการปกครองสองระดับ ได้แก่ เทศมณฑลและอำเภอ ขณะที่บางพื้นที่เป็นรูปแบบปกครองระดับเดียว เรียกว่า เขตปกครองระดับเดียว (unitary authority) ส่วนตำบลนั้นไม่ได้ครอบคลุมพื้นที่ทั้งหมดประเทศอังกฤษ
ระบบการแบ่งเขตปกครองในปัจจุบัน เป็นผลมาจากการปฏิรูปเพิ่มเติม ซึ่งมีต้นกำเนิดมาจากการออกพระราชบัญญัติรัฐบาลท้องถิ่น ค.ศ. 1965 และ ค.ศ. 1972
เขตการปกครองบางแห่งก็รวมการปกครองสองระดับเข้าด้วยกัน เช่น เกรเทอร์ลอนดอน ที่เป็นทั้งเขตการปกครองระดับภูมิภาคและระดับเทศมณฑล
ภูมิภาค
ระดับภูมิภาคเป็นระดับการปกครองที่สูงที่สุด แบ่งออกเป็นเก้าภูมิภาค แต่ละภูมิภาคก็รวมหลายเทศมณฑลเข้าด้วยกัน การปกครองระดับภาคก่อตั้งขึ้นเมื่อ ค.ศ. 1994 และตั้งแต่การเลือกตั้งของรัฐสภาแห่งยุโรป (European Parliament) ในปี ค.ศ. 1999 ภูมิภาคก็ใช้เป็นเขตการเลือกตั้งผู้แทนของอังกฤษเพื่อนั่งในรัฐสภาแห่งยุโรปด้วย
แต่ละภูมิภาคมีขนาดแตกต่างกันทั้งทางเนื้อที่ จำนวนประชากร และทางเศรษฐกิจ ทุกภูมิภาคมีฐานะเท่าเทียมกัน แต่เกรเทอร์ลอนดอน ในฐานะ "ภาค" เป็นหน่วยบริหารเดียวที่มีอำนาจมากกว่าในรูปของการมีนายกเทศมนตรีที่ได้มาจากการเลือกตั้งและหน่วยงานเกรเทอร์ลอนดอน (Greater London Authority)
ภูมิภาคของอังกฤษก่อตั้งขึ้นในปี ค.ศ. 1994 และในปัจจุบันแบ่งเป็น 9 ภูมิภาค
เทศมณฑลนอกมหานคร
พื้นที่ส่วนใหญ่ของประเทศอังกฤษอยู่ภายในเทศมณฑลนอกมหานคร ซึ่งมีโครงสร้างการปกครองสองระดับ ได้แก่ สภาเทศมณฑล และสภาอำเภอ มีเทศมณฑลจำนวน 27 แห่ง สภาเทศมณฑลจะมีการให้บริการในส่วนหลัก รวมทั้งการศึกษา และบริการสังคม ส่วนสภาอำเภอ 201 แห่ง ก็จะมีบทบาทที่จำกัดมากขึ้น อำเภอนอกมหานครอาจมีสถานะเพิ่มเติมเป็นโบโร (borough) หรือนคร (city) ก็ได้ แต่ก็ไม่มีผลต่ออำนาจหรือหน้าที่ เทศมณฑลที่มีโครงสร้างการปกครองแตกต่างจากที่อื่น ๆ คือ เทศมณฑลบาร์กเชอร์ เพราะมีโครงสร้างปกครองระดับเดียว มีอำเภอทำหน้าที่เป็นเขตปกครองระดับเดียว ไม่ขึ้นกับสภาเทศมณฑล แต่กระนั้นสภาเทศมณฑลยังไม่ได้ถูกยกเลิกอย่างเป็นทางการ และบาร์กเชอร์ยังมีฐานะเป็นเทศมณฑลพิธีการ แต่เทศมณฑลเบดฟอร์ดเชอร์ และเทศมณฑลเชชเชอร์ ทั้งสองไม่มีสภาเทศมณฑลแล้ว แต่ก็ยังมีฐานะเป็นเทศมณฑลพิธีการ
เทศมณฑลมหานคร
[[ไฟล์:English regions and counties by type 2009.svg|thumb|300px|
ลอนดอน
เขตบริหารของเกรเทอร์ลอนดอนจัดตั้งขึ้นในปี ค.ศ. 1965 ครอบคลุมพื้นที่ภูมิภาคลอนดอนและปริมณฑล โดยมีการเปลี่ยนแปลงระบบการบริหารเรื่อยมาจนกระทั่งปี ค.ศ. 2000 ได้มีหน่วยงานบริหารชื่อว่า องค์การบริหารเกรเทอร์ลอนดอน ประกอบด้วยนายกเทศมนตรีลอนดอนและสภาลอนดอน ซึ่งมาจากการเลือกตั้ง เกรเทอร์ลอนดอนประกอบด้วย นครลอนดอน ซึ่งเป็นเขตเมืองเก่า และพื้นที่โดยรอบของนครลอนดอน โดยพื้นที่โดยรอบนี้แบ่งออกเป็น 32 โบโร (หรือเขต) แต่ละเขตบริหารโดยสภาลอนดอนโบโร สำหรับนครลอนดอนถือเป็นเขตที่ 33 และบริหารโดยบรรษัทนครลอนดอน ซึ่งเป็นหน่วยงานที่มีลักษณะเฉพาะตัว (sui generis) ต่างจากที่อื่น ๆ ในประเทศอังกฤษ และเป็นการหลีกเลี่ยงการปฏิรูปรัฐบาลท้องถิ่นในศตวรรษที่ 19 และ 20 ทั้งนครลอนดอนและพื้นที่โดยรอบต่างก็มีฐานะเป็นเทศมณฑลพิธีการ หน้าที่ของสภาลอนดอนโบโรและบรรษัทนครลอนดอน เช่น จัดให้มีหน่วยงานการศึกษา และการจัดการของเสีย ในขณะที่องค์การบริหารเกรเทอร์ลอนดอนรับผิดชอบในเรื่องขนส่งสาธารณะ ตำรวจ การพัฒนาเศรษฐกิจ และการจัดทำแผนฉุกเฉิน
เขตปกครองระดับเดียว
นอกเหนือจากลอนดอนและเทศมณฑลมหานครแล้ว บางพื้นที่ของประเทศอังกฤษได้ถูกปกครองโดยสภาระดับเดียว โดยทั่วไปเรียกว่า (แต่ไม่ใช่ชื่อเรียกตามกฎหมาย) เขตปกครองระดับเดียว (Unitary authority) เขตปกครองนี้จะรวมการบริหารและอำนาจหน้าที่ระหว่างเทศมณฑลนอกมหานคร และอำเภอนอกมหานครเข้าด้วยกัน เขตปกครองระดับเดียวสามารถมีสถานะเพิ่มเติมเป็นโบโรหรือนครก็ได้ แต่สถานะดังกล่าวไม่มีผลต่ออำนาจหรือหน้าที่
เขตปกครองระดับเดียวทั้ง 46 แห่ง ก่อตั้งขึ้นในปี ค.ศ. 1995 และ ค.ศ. 1998 ก่อตั้งเพิ่มอีก 9 แห่ง ในปี ค.ศ. 2009 เปลี่ยนแปลงเพิ่มเติมในปี ค.ศ. 2019 และมีแผนก่อตั้งเพิ่มเติมในปี ค.ศ. 2020 เขตปกครองระดับเดียวก่อตั้งขึ้นโดยให้อำเภอนอกมหานครเดิมมีอำนาจหน้าที่ของระดับเทศมณฑลร่วมด้วย ในบางกรณี การก่อตั้งอาจมีการเปลี่ยนแปลงเส้นเขตแดนของอำเภอ หรือรวมหลายอำเภอเข้าด้วยกัน นอกจากนี้ เทศมณฑลบาร์กเชอร์ก็มีการจัดโครงสร้างการปกครองที่ไม่ปกติ กล่าวคือ ทุกอำเภอของบาร์กเชอร์เปลี่ยนเป็นเขตปกครองระดับเดียวทั้งหมด โดยที่เทศมณฑลนอกมหานครยังไม่ถูกยุบเลิกอย่างเป็นทางการ
สำหรับทางพิธีการ เขตปกครองระดับเดียวถูกจัดให้เป็นส่วนหนึ่งของเทศมณฑลที่เคยสังกัดอยู่ อย่างไรก็ตาม ในด้านการบริหาร เขตปกครองระดับเดียวนั้นเป็นหน่วยงานที่เป็นอิสระอย่างสมบูรณ์ ไม่ขึ้นอยู่กับสภาของเทศมณฑลที่เคยสังกัด ตัวอย่างเช่น เขตปกครองระดับเดียวพลิมัท เดิมทีเป็นส่วนหนึ่งของเทศมณฑลเดวอน แต่ปัจจุบันการบริหารเป็นอิสระ ไม่ได้ขึ้นกับสภาเทศมณฑล และกรณีของเทศมณฑลบาร์กเชอร์ ในทางบริหาร บาร์กเชอร์ไม่มีสภาเทศมณฑล และเขตปกครองระดับเดียวทั้งหกแห่งไม่เกี่ยวข้องซึ่งกันและกัน แต่อาณาเขตของเทศมณฑลยังครอบคลุมเขตปกครองทั้งหกอยู่ จึงกำหนดให้ประกอบเป็นเทศมณฑลพิธีการ
หมู่เกาะซิลลี
หมู่เกาะซิลลีปกครองโดยองค์กรท้องถิ่นที่มีลักษณะเฉพาะตัว (sui generis) เรียกว่า สภาหมู่เกาะซิลลี มีลักษณะคล้ายกับเขตปกครองระดับเดียวที่พบในบริเวณอื่น องค์กรนี้ก่อตั้งขึ้นในปี ค.ศ. 1890 โดยมีฐานะเป็นสภาอำเภอหมู่เกาะซิลลี ต่อมาได้เปลี่ยนเป็นชื่อปัจจุบัน แต่รูปแบบปกครองไม่ได้เปลี่ยนแปลงไปตามการปฏิรูปการปกครองส่วนท้องถิ่น ซึ่งเกิดขึ้นเมื่อปี ค.ศ. 1974 แม้ว่าจะเป็นหน่วยงานปกครองที่แยกออกมา ตัวอย่างเช่นด้านการศึกษา แต่ไอลส์ออฟซิลลิก็เป็นส่วนหนึ่งของเทศมณฑลพิธีการคอร์นวอลล์ และหน่วยงานบางส่วนก็ยังอยู่ในความผิดชอบของสภาคอร์นวอลล์ เช่น สาธารณสุข และการพัฒนาเศรษฐกิจ
ตำบล
ตำบลเป็นระดับที่ต่ำที่สุดในระดับการปกครองท้องถิ่นของอังกฤษ ยกเว้นในลอนดอนที่ไม่มีตำบล การมีตำบลมิได้มีทั่วไปในอังกฤษแต่ก็เริ่มจะมีจำนวนเพิ่มขึ้น
อะเทาซันด์ซันส์
อะเทาซันด์ซันส์ (A Thousand Suns) เป็นสตูดิโออัลบั้มที่ 4 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 8 กันยายน พ.ศ. 2553 โดยวอร์เนอร์บราเธอร์ส เรคคอร์ดส ผลิตโดยนักร้องนำของวง ไมค์ ชิโนดะ และ ริก รูบิน ผู้ที่ได้ร่วมผลิตสตูดิโออัลบั้มที่ 3 ของวง มินิตส์ทูมิดไนต์ (Minutes to Midnight) ใน พ.ศ. 2550
อะเทาซันด์ซันส์ (ตะวันนับพัน) เป็นอัลบั้มที่ได้รวบรวมจากหลากหลายแนวคิด ที่มีความสัมพันธ์ในเรื่องเกี่ยวกับความกลัวของมนุษย์ เช่น สงครามนิวเคลียร์ ลิงคินพาร์กยอมรับว่าอัลบั้มนี้แตกต่างจากอัลบั้มที่ผ่านมาเป็นอย่างมาก ซึ่งเป็นการทดลองเสียงรูปแบบที่แตกต่างจากเดิมและแปลกใหม่สำหรับอัลบั้มอะเทาซันด์ซันส์ ไมค์ ชิโนดะ ให้สัมภาษณ์กับเอ็มทีวีว่าเนื้อหาของเพลงในอัลบั้มนี้กล่าวถึงประเด็นทางสังคมมากมาย ตลอดจนการผสมผสานระหว่างความคิดของมนุษย์กับเทคโนโลยี โดยชื่ออัลบั้มมาจากข้อความที่ว่า "God save us everyone, will we burn inside the fires of a thousand suns" เป็นเนื้อเพลงจากซิงเกิลแรกของอัลบั้ม "The Catalyst" นอกจากนี้ยังมีการกล่าวถึงการทิ้งระเบิดนิวเคลียร์ในประเทศญี่ปุ่นในปี พ.ศ. 2488 ผู้ที่เหลือรอดได้พรรณนาว่าแสงของระเบิดสว่างมาก "สว่างราวกับมีพระอาทิตย์อยู่นับพันดวง"
รายชื่อเพลง
เพลงทั้งหมดแต่งและผลิตโดยลิงคินพาร์ก
ประยงค์ รณรงค์
ประยงค์ รณรงค์ ผู้รับได้รางวัลแมกไซไซ สาขาผู้นำชุมชน พ.ศ. 2547 และรางวัลปราชญ์เกษตรของแผ่นดิน สาขาผู้นำชุมชน พ.ศ. 2551
ประวัติ
ประยงค์ รณรงค์ เกิดเมื่อวันที่ 24 สิงหาคม พ.ศ. 2480 ที่อำเภอฉวาง จังหวัดนครศรีธรรมราช สมรสกับนางแนบ รณรงค์ มีบุตรธิดา 5 คน จบการศึกษาชั้นประถมศึกษา จากโรงเรียนบ้านนาเส ตำบลนากะชะ อำเภอฉวาง
การทำงาน
ประยงค์ รณรงค์ ประกอบเกษตรกรรม คือ ทำสวนยางพารา สวนผลไม้ เป็นผู้นำการก่อตั้งกลุ่มเกษตรกรทำสวนยาง ตำบลไม้เรียง เมื่อปี พ.ศ. 2527 เป็นที่ปรึกษาคณะมนตรีความมั่นคงแห่งชาติ (คมช.) ในปี พ.ศ. 2549 และได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2549
ประยงค์ รณรงค์ ได้รับรางวัลแมกไซไซ สาขาผู้นำชุมชน พ.ศ. 2547 และรางวัลบุคคลดีเด่นของชาติ พ.ศ. 2549 รวมถึงรางวัลปราชญ์เกษตรของแผ่นดิน สาขาผู้นำชุมชน พ.ศ. 2551 และรางวัลอื่นๆ อีกหลายรางวัล
ปริญญากิตติมศักดิ์
ประยงค์ รณรงค์ เป็นผู้ที่มีบทบาทสำคัญในด้านต่างๆ จนได้รับการมอบปริญญากิตติมศักดิ์ จากมหาวิทยาลัยหลายแห่ง ได้แก่
วัดบัวหลวง (จังหวัดปทุมธานี)
วัดบัวหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากใหญ่ อำเภอสามโคก จังหวัดปทุมธานี มีที่ดินตั้งวัดเนื้อที่ 14 ไร่ 2 งาน 60 ตารางวา โฉนดเลขที่ 277 มีที่ธรณีสงฆ์จำนวน 1 แปลง เนื้อที่ 2 ไร่ 1 งาน 85 ตารางวา โฉนดเลขที่ 369
วัดบัวหลวงสร้างเมื่อวันที่ 25 กุมภาพันธ์ พ.ศ. 2454 เดิมมีนามว่า วัดปะโร่ง ได้เปลี่ยนชื่อมาเป็น "วัดบัวหลวง" เมื่อ พ.ศ. 2483 ได้รับพระราชทานวิสุงคามสีมาเมื่อวันที่ 20 สิงหาคม พ.ศ. 2463 เขตวิสุงคามสีมากว้าง 12 เมตร ยาว 24 เมตร ได้ผูกพัทธสีมาเมื่อวันที่ 10 มีนาคม พ.ศ. 2463 วัดได้ให้ทางราชการเปิดโรงเรียนในที่ดินของวัด
พื้นที่ตั้งวัดเป็นที่ราบลุ่มมีถนนโดยรอบวัด หน้าวัดอยู่ด้านทิศตะวันออกซึ่งมีคลองอ้อมผ่านด้านนี้ อาคารเสนาสนะ ได้แก่ อุโบสถกว้าง 6.5 เมตร ยาว 18 เมตร กุฏิสงฆ์จำนวน 2 หลัง เป็นอาคารไม้ 1 หลัง และตึก 1 หลัง หอสวดมนต์ ศาลาการเปรียญ ศาลาท่าน้ำ ศาลาบำเพ็ญกุศล ฌาปนสถาน หอระฆัง ปูชนียวัตถุมีพระประธานในอุโบสถ ปางสมาธิ หน้าตักกว้าง 59 นิ้ว สูง 95 นิ้ว
วอลเลย์บอลเยาวชนชายชิงแชมป์เอเชีย 1990
วอลเลย์บอลเยาวชนชายชิงแชมป์เอเชีย 1990 เป็นครั้งที่ 5 ของการแข่งขัน จัดขึ้นที่กรุงเทพมหานคร, ประเทศไทย
5 ธันวาคม
วันที่ 5 ธันวาคม เป็นวันที่ 339 ของปี (วันที่ 340 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 26 วันในปีนั้น
การแพร่
การแพร่ เป็นการกระจายตัวของโมเลกุลของสสารจากจุดที่มีความเข้มข้นสูงกว่าไปยังจุดที่มีความเข้มข้นต่ำกว่าด้วยการเคลื่อนที่เชิงสุ่มของโมเลกุล การแพร่จะทำให้เกิดการผสมของวัสดุอย่างช้า ๆ สำหรับเฟสหนึ่ง ๆ ของวัสดุใด ๆ ก็ตามที่มีอุณหภูมิสม่ำเสมอและไม่มีแรงภายนอกมากระทำกับอนุภาค กระบวนการแพร่ก็จะยังคงเกิดถึงแม้ว่าสสารจะผสมกันโดยสมบูรณ์หรือเข้าสู่ภาวะสมดุลแล้ว โดยพื้นฐานแล้ว การเคลื่อนที่ของโมเลกุลจากพื้นที่ที่มีความเข้มข้นสูงไปสู่ความเข้มข้นที่ต่ำกว่าเรียกว่าการแพร่ทั้งสิ้น ตัวอย่างการแพร่ เช่น การแพร่ของเกล็ดด่างทับทิมในน้ำ การแพร่ของน้ำหวานในน้ำ การแพร่ของสีน้ำในน้ำ การแพร่ของแก๊สคาร์บอนไดออกไซด์ในอากาศ
โดยปกติแล้วการแพร่ของโมเลกุลจะอธิบายทางคณิตศาสตร์ได้โดยผ่านกฎของฟิกส์
7 วัน แล้วคิดถึงกันตลอดไป
7 วัน แล้วคิดถึงกันตลอดไป (My Week with Marilyn) เป็นภาพยนตร์อังกฤษ แนวดรามา กำกับโดย ไซมอน เคอร์ติส และเขียนบทโดยเอเดรียน ฮอดจส์ นำแสดงโดย มิเชลล์ วิลเลียมส์, เคนเนธ บรานาห์, เอดดี เรดเมย์น, โดมินิก คูเปอร์, จูเลีย ออสมอนด์, เอมมา วัตสัน และจูดี เดนช์ ภาพยนตร์สร้างจากหนังสือ 2 เล่มของโคลิน คลาร์ก ที่เป็นเรื่องราวเกี่ยวกับการทำภาพยนตร์ในปี ค.ศ. 1957 The Prince and the Showgirl ที่นำแสดงโดย มาริลิน มอนโร (แสดงโดยวิลเลียมส์) และลอเรนซ์ โอลิเวียร์ (แสดงโดยแบรนา) ภาพยนตร์มีเนื้อหาอยู่ในอาทิตย์ในการทำงานของคลาร์ก (แสดงโดยเรดเมย์น) ที่ดูและมอนโร ในลอนดอน หลังจากที่สามีของเธอ อาเทอร์ มิลเลอร์ (แสดงโดยโดเกรย์ สกอตต์) ออกจากประเทศไปแล้ว
สถานที่หลักในการถ่ายทำคือที่ไพน์วูดสตูดิโอส์ เริ่มถ่ายทำเมื่อ 4 ตุลาคม ค.ศ. 2010 และถ่ายทำที่ปราสาทซอลต์วูด และไวต์วอลทัมแอร์ฟีลด์ รอบ ๆ กรุงลอนดอน เคอร์ติสได้ใช้สตูดิโอเดียวกันกับที่มอนโรเคยถ่ายทำเรื่อง The Prince and the Showgirl ในปี ค.ศ. 1956 ภาพยนตร์เรื่องนี้ฉายรอบปฐมทัศน์โลกที่เทศกาลภาพยนตร์นิวยอร์กเมื่อวันที่ 9 ตุลาคม ค.ศ. 2011 และฉายที่เทศกาลภาพยนตร์มิลแวลเลย์ใน 2 วันต่อมา ภาพยนตร์ออกฉายเมื่อวันที่ 23 พฤศจิกายน ค.ศ. 2011 ในสหรัฐอเมริกาและ 25 พฤศจิกายน ในสหราชอาณาจักร สำหรับบทมอนโร ทำให้วิลเลียมส์ได้รับรางวัลลูกโลกทองคำ สาขานักแสดงนำหญิงประเภทภาพยนตร์ดนตรีหรือตลก
เทศบาลตำบลมุก
เทศบาลตำบลมุก เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 3–6 และพื้นที่บางส่วนของหมู่ที่ 1–2 ตำบลมุกดาหาร (เฉพาะนอกเขตเทศบาลเมืองมุกดาหาร) ในอำเภอเมืองมุกดาหาร จังหวัดมุกดาหาร เดิมมีฐานะเป็นสภาตำบลมุกดาหาร ในปี พ.ศ. 2516 ก่อนที่ต่อมาสภาตำบลมุกดาหาร ได้จัดตั้งขึ้นเป็นองค์การบริหารส่วนตำบลใน พ.ศ. 2539
ประเทศคอสตาริกา
คอสตาริกา (Costa Rica, ; ) หรือชื่ออย่างเป็นทางการว่า สาธารณรัฐคอสตาริกา (República de Costa Rica) เป็นประเทศในภูมิภาคอเมริกากลาง มีอาณาเขตจรดประเทศนิการากัวทางทิศเหนือ จรดทะเลแคริบเบียนทางทิศตะวันออกเฉียงเหนือ จรดประเทศปานามาทางทิศตะวันออกเฉียงใต้ จรดมหาสมุทรแปซิฟิกทางทิศตะวันตกเฉียงใต้ และมีพรมแดนทางทะเลจรดประเทศเอกวาดอร์ทางทิศใต้ของอิสลาเดลโกโก มีประชากรประมาณ 5 ล้านคน ในพื้นที่ขนาด 51,060 ตารางกิโลเมตร (19,710 ตารางไมล์) โดยมีประชากรประมาณ 333,980 คนอาศัยอยู่ในซานโฮเซซึ่งเป็นเมืองหลวงและเมืองที่ใหญ่ที่สุด และมีประชากรประมาณสองล้านคนอาศัยอยู่ในเขตมหานครโดยรอบ